**Zmluva o dielo - Návrh**

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov na prípravnú dokumentáciu:

„Kasáreň – Mestská tržnica“

Objednávateľ: MESTO NITRA

sídlo: Štefánikova tr. 60, 950 06 Nitra

štatutárny zástupca: Marek Hattas, primátor

IČO: 00 308 307

DIČ: 202 110 2853

IČ DPH: SK 202 110 2853

bankové spojenie: Slovenská sporiteľňa, a. s.

IBAN: SK04 0900 0000 0050 2800 1139

(ďalej len „objednávateľ“)

a

Zhotoviteľ:

sídlo:

štatutárny zástupca:

IČO:

DIČ:

IČ DPH:

bankové spojenie:

IBAN:

(ďalej len „zhotoviteľ“)

**Čl. I Úvodné ustanovenia**

Táto zmluva sa uzatvára ako výsledok verejného obstarávania zákazky s nízkou hodnotou na predmet: „Prípravná dokumentácia k obnove fasád - Kasáreň – Mestská tržnica“ uskutočnenej v zmysle § 117 zákona č. 343/2015 o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

**Čl. II Predmet zmluvy**

1. Východiskové údaje:

Názov diela: „Prípravná dokumentácia k obnove fasád - Kasáreň – Mestská tržnica“

Miesto stavby: Mestská tržnica v Nitre, Štefánikova tr. 50, 949 01 Nitra, na pozemku reg. „C“ KN parc. č. 2041 v k. ú. Nitra

 Investor: Mesto Nitra

1. Zhotoviteľ sa zaväzuje, že v rozsahu súťažných podkladov a ich príloh zo dňa .......... a za podmienok dohodnutých v tejto zmluve vypracuje vo vlastnom mene a na vlastnú zodpovednosť pre objednávateľa a odovzdá objednávateľovi nasledovný predmet zmluvy:

Prípravnú dokumentáciu k obnove fasád časti NKP (blok A, B, C) na pozemku reg. „C“ KN parc. č. 2041 v k. ú. Nitra slúžiacej ako Mestská tržnica v 3 tlačených vyhotoveniach + 1 v elektronickej podobe v zmysle Rozhodnutia Krajského pamiatkového úradu Nitra KPUNR-2019/19230-3/66816/KRM

Prípravná dokumentácia obnovy fasád musí obsahovať najmä:
a) vyhodnotenie súčasného technického stavu a materiálového zloženia všetkých omietkových
vrstiev a plastického tvaroslovného členenia a výzdoby fasád;

b) vyhodnotenie pôvodného tvaroslovného členenia a výzdoby fasád vrátane sokla, ako aj ich primárnej povrchovej a farebnej úpravy;

c) vyhodnotenie zistení pôvodnej úpravy korún cimburia;

d) vyhodnotenie zistení primárnej povrchovej a farebnej úpravy na exteriérových a interiérových plochách pôvodných dvojitých okien a pôvodných dverí kasárne;

e) návrh materiálového riešenia obnovovaných a dopĺňaných omietok a prvkov plastického
tvaroslovného členenia a výzdoby fasád;

f) návrh technologického postupu obnovy a dopĺňania omietok a prvkov plastického tvaroslovného členenia a výzdoby fasád podľa pôvodného riešenia; špeciálnu pozornosť venovať návrhu obnovy omietok neoplechovaných vrchných plôch vystupujúcich horizontálnych častí fasád (predsadené parapety, horizontálne rímsy) a korún cimburia a horizontálnych ríms nad úrovňou korunnej rímsy kasárne, ktoré sú v súčasnosti oplechované;

g) sondážne zistenie a vyhodnotenie nápisu , Jozsef Foherczeg Laktanya";

h) nákresy fasád s vyznačením zistení pôvodnej farebnosti;

i) spracovanie prípravnej dokumentácie fasád vrátane sondáže vykonávať v súvzťažnosti
s architektonicko-historickým výskumom.

1. Zhotoviteľ je povinný počas spracovávania predmetu zmluvy zabezpečiť inžiniersku činnosť v rozsahu zabezpečenia súhlasných stanovísk dotknutých orgánov a zároveň sa zaväzuje zúčastňovať sa konzultačných stretnutí s objednávateľom. Výstupy z týchto konzultačných stretnutí sú pri ďalšom postupe prác pre zhotoviteľa záväzné.
2. Súčasťou diela je vypracovanie plánu organizácie realizácie diela, návrhu plánu užívania diela, náklady na realizáciu diela – rozpočet a výkaz výmer.
3. Dielo podľa ods. 1. a 2. odovzdá zhotoviteľ objednávateľovi ako celok v súlade s podmienkami uvedenými v tejto zmluve. Zhotoviteľovi sa odporúča prezrieť si miesto, kde sa má dielo realizovať pred začatím realizácie diela a za týmto účelom si od objednávateľa vyžiadať všetky potrebné podklady a informácie, ktoré súvisia s realizáciou diela a zároveň je objednávateľ povinný jemu dostupné informácie zhotoviteľovi poskytnúť.
4. Predmet zmluvy musí byť spracovaný v súlade so zákonom č. 50/1976 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z., vyhláškou MV SR č. 30/2020 o dopravnom značení, príslušnými STN a všeobecno-technickými požiadavkami na výstavbu, ostatnými STN SR a EÚ vzťahujúcimi sa na predmet zmluvy a zákonom č. 343/2015 Z. z. o verejnom obstarávaní a o zmene a doplnení niektorých zákonov.
5. Pri vypracovaní predmetu zmluvy bude zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi objednávateľa, odovzdanými ku dňu uzatvorenia tejto zmluvy.
6. Objednávateľ sa zaväzuje, že riadne a včas dokončený predmet zmluvy prevezme, zaplatí za jeho zhotovenie dohodnutú cenu, v dohodnutom termíne a poskytne zhotoviteľovi dohodnuté spolupôsobenie.

**Čl. III Čas plnenia predmetu zmluvy**

1. Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. II tejto zmluvy nasledovne:
* predmet zmluvy podľa čl. II ods. 2 písm. a) až i) (PD): **do 60 dní odo dňa nadobudnutia účinnosti zmluvy**, pričom termín zahájenia prác je 5 dní od účinnosti zmluvy.
1. Dodržanie dohodnutých termínov je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením povinností dodať predmet zmluvy v dohodnutom termíne.
2. Predmet plnenia podľa čl. II ods. 2 písm. a) až i) tejto zmluvy je splnený riadnym vypracovaním a odovzdaním predmetu zmluvy objednávateľovi. Odovzdaním predmetu zmluvy sa rozumie protokolárne odovzdanie predmetu zmluvy objednávateľovi s potvrdením o prevzatí – protokol o odovzdaní a prevzatí predmetu zmluvy.
3. Zhotoviteľ sa zaväzuje predmet zmluvy uvedený v čl. II ods. 2 písm. a) až i) tejto zmluvy riadne zhotoviť a v dohodnutom čase objednávateľovi odovzdať.
4. Predmet zmluvy uvedený v čl. II ods. 2 písm. a) až i) bude vypracovaný v slovenskom jazyku. Objednávateľ vyžaduje odovzdať grafickú i textovú časť:

- v tlačenej (papierovej) forme v počte 3 kompletných paré (výkresová a textová časť)

- digitálne spracovanie na CD nosiči

**Čl. IV Cena za predmet zmluvy**

1. Cena za predmet zmluvy podľa čl. II ods. 2, t. j. celková cena diela je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov, je konečná a predstavuje sumu:

 **Celková zmluvná cena: .............. eur** vrátane DPH, slovom ............................... eur

|  |
| --- |
| Celková cena za dielo bez DPH |
| DPH 20 % |
| **Celková cena diela celkom s DPH** |

1. Zhotoviteľ **je /** **nie je** platcom DPH.
2. Cena za dielo je dokladovaná cenovou kalkuláciou, ktorá tvorí Prílohu č. 1 tejto zmluvy.

**Čl. V Platobné podmienky**

1. Podkladom pre úhradu ceny za zhotovenie diela podľa čl. IV tejto zmluvy je faktúra vystavená zhotoviteľom po odovzdaní predmetu zmluvy.
2. Faktúru bude možné vystaviť až po prekontrolovaní štruktúry a rozsahu odovzdaného predmetu zmluvy v rozsahu podľa čl. II ods. 2 písm. a) až i) (PD). Po odsúhlasení kompletnosti tejto časti diela zo strany objednávateľa bude zhotoviteľ vyzvaný k vystaveniu faktúry v zmysle zmluvy, najskôr však po 14 dňoch po odovzdaní uvedenej časti predmetu zmluvy, ak sa zmluvné strany nedohodnú inak.
3. Faktúra musí obsahovať všetky náležitosti daňového dokladu podľa zákona č. 431/2002 Z. z. v znení neskorších predpisov. Prílohou faktúry musí byť obojstranne podpísaný odovzdávací a preberací protokol.
4. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.
5. Splatnosť faktúry je 14 dní od doručenia faktúry objednávateľovi.
6. Zmluvné strany sa dohodli, že objednávateľ je oprávnený zadržať sumu vo výške 5 % z fakturovanej ceny za časť diela podľa čl. II ods. 2 písm. a) až i) ako zádržné, ktoré bude zhotoviteľovi uvoľnené do 14 dní od uplynutia záručnej doby na dielo, resp. po predložení bankovej záruky. Zádržné bude slúžiť výlučne na úhradu nákladov, ktoré vzniknú objednávateľovi v súvislosti s tým, že vady predmetu zmluvy nebudú včas a riadne odstránené zo strany zhotoviteľa, resp. zhotoviteľ reklamované vady diela odmietne odstrániť.

**Čl. VI Zodpovednosť za vady a záruka**

1. Zhotoviteľ zodpovedá za to, že predmet tejto zmluvy je zhotovený podľa tejto zmluvy a že po dobu stanovenú v ods. 3 tohto článku bude mať vlastnosti dojednané v tejto zmluve a bude spôsobilý na dohodnutý účel. Zároveň zhotoviteľ zodpovedá aj za to, že predmet zmluvy je zhotovený tak, že na jeho základe je možné realizovať stavebné dielo pri dodržaní rozpočtu, ktorý je súčasťou diela. Za vadu diela sa považuje každá zmena výkazu výmer zrealizovaná po odovzdaní a prevzatí diela a uhradení príslušnej časti ceny diela, ktorá má za následok navýšenie rozpočtu. Táto zodpovednosť je dohodnutá ako objektívna zodpovednosť zhotoviteľa. Ak však zmena výkazu výmer bude odôvodnená nepredvídateľnými okolnosťami, nepovažuje sa to za vadu diela.
2. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem.
3. Záručná doba na prípravnú dokumentáciu je 24 mesiacov a začína plynúť odo dňa protokolárneho odovzdania diela objednávateľovi.
4. Zhotoviteľ vypracuje dielo vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti za účelom realizácie diela v zmysle zákona 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo rovnocenné oprávnenie podľa právneho poriadku EÚ, ktoré je akceptovateľné právnym poriadkom SR. Zhotoviteľ je povinný na vyžiadanie objednávateľa toto oprávnenie predložiť k nahliadnutiu. V prípade spracovania časti predmetu zmluvy v subdodávke zhotoviteľ zároveň ručí za to, že subdodávatelia budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov k nahliadnutiu objednávateľovi.
5. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne objednávateľa upozornil a objednávateľ trval na ich použití.
6. Reklamáciu vady diela je objednávateľ povinný uplatniť u zhotoviteľa bezodkladne po zistení vady v písomnej forme (aj v elektronickej podobe – email).
7. Zhotoviteľ sa zaväzuje začať s odstraňovaním vád diela ihneď, najneskôr však do 7 dní od prijatia písomnej reklamácie a vady odstrániť v čo najkratšom čase, ktorého dĺžku dohodnú zmluvné strany písomne.
8. Pre prípad, ak zhotoviteľ nezačne v termíne dohodnutom v predchádzajúcej vete s odstraňovaním vád a/alebo ak zhotoviteľ neukončí odstraňovanie vád v čase dohodnutom zmluvnými stranami podľa predchádzajúcej vety, dohodli sa zmluvné strany na neuhradení 10 % z ceny diela celkom (s DPH) podľa čl. IV ods. 1 tejto zmluvy.
9. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.
10. Porušenie čl. VI sa považuje za podstatné porušenie zmluvy.

**Čl. VII Zmluvné pokuty a náhrada škody**

1. V prípade, že zhotoviteľ nedodá predmet zmluvy v termíne podľa čl. III ods. 1, objednávateľ má právo na zmluvnú pokutu vo výške 0,05 % z celkovej ceny za dielo bez DPH denne do 14. dňa omeškania a vo výške 0,2 % z celkovej ceny za dielo bez DPH denne počnúc 15. dňom omeškania. Počnúc 15. dňom omeškania vzniká súčasne objednávateľovi právo odstúpiť od zmluvy.
2. V prípade omeškania objednávateľa s úhradou faktúry má zhotoviteľ právo na úrok z omeškania vo výške 0,02 % z dlžnej sumy za každý začatý deň omeškania, ktorá sa od 15. dňa omeškania vrátane zvyšuje na 0,1 % z dlžnej sumy za každý začatý deň omeškania.
3. Ak sa zhotoviteľ dostane do omeškania s odstránením vád diela podľa čl.VI ods. 7 zmluvy, je objednávateľ oprávnený uplatniť voči zhotoviteľovi zmluvnú pokutu vo výške 0,05 % z celkovej ceny za dielo bez DPH za každý deň omeškania.
4. Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.

**Čl. VIII Spolupôsobenie zmluvných strán**

1. Východiskové podklady objednávateľa pre zhotoviteľa projektu:

- súťažné zadanie zo dňa .............. a jeho prílohy,

1. Zhotoviteľ je povinný použiť podklady poskytnuté objednávateľom za účelom spracovania predmetu zmluvy, t. j. nie je možné tieto použiť na iné účely. V opačnom prípade si objednávateľ vyhradzuje právo uplatniť nárok na náhradu škody spôsobenej zhotoviteľom. Vstupné údaje poskytnuté objednávateľom je zhotoviteľ povinný na vlastné náklady a zodpovednosť verifikovať.
2. V prípade, že sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa tak, aby mohol zhotoviteľ dodržať termín plnenia podľa čl. III ods. 1 tejto zmluvy.
3. Zhotoviteľ bude informovať objednávateľa o stave rozpracovanosti diela na pravidelných kontrolných poradách počas realizácie diela najmenej raz za 14 dní. Záznamy z porád bude spracovávať zhotoviteľ, pričom ich musí zástupca objednávateľa odsúhlasiť, prípadne doplniť najneskôr do 3 pracovných dní. Kontrolnú poradu organizuje objednávateľ.

**Čl. IX Odstúpenie od zmluvy**

1. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, ak zhotoviteľ:
2. bude meškať s termínom plnenia dohodnutým v čl. 3 ods. 1 zmluvy o viac ako 15 dní,
3. bude preukázateľne vykonávať dielo vadne, t. z. v rozpore s podmienkami dohodnutými v tejto zmluve. Ide o také vady diela, na ktoré bol zhotoviteľ objednávateľom v priebehu realizácie diela písomne upozornený a ktoré napriek upozorneniu neodstránil v primeranej lehote na to určenej,
4. v rozpore s ustanoveniami tejto zmluvy prestal vykonávať dielo alebo inak prejavuje svoj úmysel nepokračovať v plnení predmetu zmluvy,
5. bez predchádzajúceho písomného súhlasu objednávateľa prevedie práva a záväzky vyplývajúce z tejto zmluvy na tretie osoby.
6. Zhotoviteľ je oprávnený od zmluvy odstúpiť v prípade, že objednávateľ preukázateľne odmietne poskytnúť potrebné spolupôsobenie a plnenie podmienok dohodnutých v tejto zmluve, ktoré podstatným spôsobom znemožňujú zhotoviteľovi plniť podmienky tejto zmluvy. Tieto okolnosti je zhotoviteľ povinný podrobne dokladovať a špecifikovať.
7. Odstúpením od zmluvy nezaniká nárok na náhradu škody.

**Čl. X Ostatné ustanovenia**

1. Zmluvné strany sa dohodli, že zmeny tejto zmluvy vo forme písomného dodatku k zmluve budú realizované v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to najmä v prípade ak:
2. nastanú prekážky v plnení predmetu zmluvy na základe podnetu tretích osôb (napr. orgány štátnej správy, správcovia sietí, petície, atď.,
3. nastanú udalosti nezávislé od vôle zmluvných strán znemožňujúce riadne plnenie predmetu zmluvy – vis mayor (štrajk, mobilizácia, živelné pohromy, pandémia, atď.),
4. po uzavretí zmluvy sa preukázateľne zásadne zmenia východiskové podklady, rozhodujúce pre uzavretie tejto zmluvy,
5. vzniknú nové požiadavky objednávateľa.

**Čl. XI Autorské práva k predmetu zmluvy**

1. Vypracovanie prípravnej dokumentácie (v každom stupni) predstavuje autorské dielo podľa
§ 3 zákona č. 185/2015 Z. z. Autorský zákon v znení neskorších predpisov.
2. Zhotoviteľ výlučne zodpovedá za nároky tretích osôb, ktoré vyplývajú alebo v budúcnosti môžu vyplynúť, existujú alebo v budúcnosti môžu vzniknúť v súvislosti s vytvorením architektonického diela, napr. nároky spoluautorov v zmysle zák. č. 185/2015 Z. z. Autorský zákon v znení neskorších predpisov a je povinný tieto práva vysporiadať na vlastný účet a vlastnú zodpovednosť. Vyplatenie odmeny tretím osobám (spoluautorom) za vytvorenie diela znáša v celom rozsahu zhotoviteľ.
3. Zhotoviteľ súhlasí s tým, aby objednávateľ použil dielo pre všetky činnosti spojené s realizáciou stavby, ku ktorej sa prípravná dokumentácia vzťahuje, najmä na prezentáciu tohto investičného zámeru, ako podklad pre prípravu výrobnej, technickej, dielenskej dokumentácie, podklad pre výber zhotoviteľa stavby. Za tým účelom je objednávateľ oprávnený dodanú prípravnú dokumentáciu alebo jej časti rozmnožovať, verejne vystavovať a prezentovať, ako aj zaradiť do databázy. Objednávateľ je oprávnený poskytnúť originál prípravnej dokumentácie alebo jej rozmnoženinu tretím osobám, ale len za účelom, pre ktorý je dokumentácia určená, najmä pre potreby vykonania ďalších postupov vedúcich k realizačnej fáze stavebného diela. Licenciu na použitie diela v rozsahu a spôsobom uvedeným v tomto odseku zmluvy udeľuje zhotoviteľ objednávateľovi na časovo neobmedzené obdobie.
4. Zhotoviteľ vypracoval dielo výhradne pre objednávateľa a jeho potreby a z tohto dôvodu sa zaväzuje dielo neposkytnúť tretím osobám ani tretím osobám neudeliť súhlas na jeho použitie akýmkoľvek spôsobom. Autor sám je však oprávnený dielo použiť, avšak výhradne len na prezentačné účely svojej tvorivej činnosti v oblasti architektúry.
5. Odmena zhotoviteľa za udelenie licencie na použitie diela v rozsahu uvedenom v ods. 3 tohto článku je zahrnutá v cene za dielo uvedenej v Čl. IV ods. 1 tejto zmluvy.
6. K vzniku oprávnenia objednávateľa na použitie diela dochádza v okamihu jeho protokolárneho odovzdania zhotoviteľom objednávateľovi.

**Čl. XII Záverečné ustanovenia**

1. Túto zmluvu je možné meniť iba písomnými dodatkami podpísanými štatutárnymi zástupcami zmluvných strán.
2. Zmluva nadobúda platnosť dňom podpisu obidvoma zmluvnými stranami.
3. Túto zmluvu v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
4. Mesto Nitra zverejní v centrálnom registri zmlúv, alebo
5. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
6. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
7. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
8. Táto zmluva je vyhotovená v štyroch vyhotoveniach, z ktorých 3 sú určené pre objednávateľa a 1 pre zhotoviteľa.
9. Zmluvné strany podpisom tejto zmluvy vyjadrujú súhlas s jej obsahom a vyhlasujú, že ju uzatvárajú slobodne a vážne, nie v tiesni a nie za nápadne nevýhodných podmienok.

Objednávateľ: Zhotoviteľ:

V Nitre, dňa .............................. V ......................., dňa ................

................................................... .....................................................

 Marek Hattas

 primátor mesta Nitry